U skladu sa člankom 3. Zakona o fiskalnoj odgovornosti i (NN 130/10) i člankom 1. Uredbe o sastavljanju i predaji Izjave o fiskalnoj odgovornosti (NN 78/11)  ravnatelj Umjetničke škole Franje Lučića 02. svibnja 2012. donosi: 

PROCEDURU -PROCES
STVARANJA UGOVORNIH OBVEZA 

Članak 1.

Ovim aktom propisuje se procedura stvaranja ugovornih obveza, odnosno nabava roba i usluga,  izvođenje radova, javna nabava, i sve druge ugovorne obveze koje su potrebne za redovan rad škole i obavljanje odgojno obrazovne djelatnosti u Umjetničke škole Franje Lučića (u daljnjem tekstu škola), osim ako posebnim propisom ili Statutom škole nije uređeno drugačije.
Članak 2.

Ravnatelj škole pokreće postupak ugovaranja i stvaranja ugovornih obveza koje obvezuju školu. Iskazivanje potrebe za pokretanje postupka ugovaranja nabave roba i usluga mogu predložiti svi zaposlenici u školskoj ustanovi, stručna tijela u školi, i Školski odbor, osim ako posebnim propisom ili Statutom škole nije uređeno drugačije
Članak 3.

Osoba koju ovlasti ravnatelj dužna je prije pokretanja postupka ugovaranja i stvaranja ugovornih obveza obaviti kontrolu i izvijestiti ravnatelja da li je pribavljanje predložene ugovorne obveze u skladu sa važećim financijskim planom i planom nabave škole.
Ukoliko osoba koju je ovlastio ravnatelj ustanovi da predložena ugovorna obveza nije u    skladu sa važećim financijskim planom i planom nabave, predloženu obvezu ravnatelj škole će odbaciti, ili predložiti izmjenu i dopunu financijskog plana i plana nabave.

Članak 4.

Nakon što osoba koju je ravnatelj ovlastio utvrdi da je predložena ugovorna obveza u skladu sa važećim financijskim planom i planom nabave škole, ravnatelj daje odobrenje/odluku o pokretanju nabave odnosno ugovaranju ugovorne obveze.
Nakon provedbe nabave ili ugovaranja drugih obveza koja obvezuju školsku ustanovu, ravnatelj škole će izvijestiti Školski odbor o rezultatima koji su postignuti nabavom, odnosno ugovornim obvezama, u skladu s Statutom škole.
U skladu sa Uredbom o sastavljanju i predaji Izjave o fiskalnoj odgovornosti 

(NN 78/11), ravnatelj škole potpisuje Izjavu o fiskalnoj odgovornosti na temelju sastavljenog Upitnika o fiskalnoj odgovornosti, a sve u skladu sa Zakonom o fiskalnoj odgovornosti 
(NN 130/10).
Članak 5.

Ukoliko postupak nabave roba, radova i usluga ne podliježe postupku Javne nabave, odnosno nisu ispunjene zakonske pretpostavke da se provodi u skladu sa Zakonom o Javnoj nabavi (NN 90/11) tada se stvaranje obveza provodi po sljedećoj proceduri:

	I. STVARANJE OBVEZA ZA KOJE NIJE POTREBNA PROCEDURA JAVNE NABAVE

	Red. br.
	AKTIVNOST
	ODGOVORNOST
	DOKUMENT
	ROK

	1.
	Prijedlog za nabavu robe, /korištenje usluga/radove


	Zaposlenici - nosioci pojedinih poslova i aktivnosti
	Ponuda Narudžbenica, 
nacrt ugovora
	Tijekom godine

	2.
	Provjera je li prijedlog u skladu s financijskim planom/proračunom

i planom nabave
	Zaposlenik na poslovima za financije
	Ako DA – odobrenje sklapanja ugovora/narudžbe

Ako NE – negativan odgovor na prijedlog za sklapanje ugovora/narudžbe
	2 dana od zaprimanja prijedloga

	3.
	Sklapanje ugovora/narudžba
	Ravnatelj  
	Ugovor/narudžba
	Ne duže od 30 dana od dana odobrenja od zaposlenika na poslovima za financije


Članak 6.

Ukoliko postupak nabave roba, radova i usluga podliježe postupku Javne nabave, odnosno ispunjene su zakonske pretpostavke da se provodi u skladu sa Zakonom o Javnoj nabavi tada se stvaranje obveza provodi po sljedećoj proceduri.
	II. STVARANJE OBVEZA ZA KOJE JE POTREBNA PROCEDURA JAVNE NABAVE



	Red. br.
	AKTIVNOST
	ODGOVORNOST
	DOKUMENT
	ROK

	1.
	2.
	3.
	4.
	5.

	1.
	Prijedlog za nabavu robe, /korištenje usluga/radove


	Zaposlenici – nosioci pojedinih poslova i aktivnosti 
	Prijedlog s opisom potrebne opreme/usluga/radova i okvirnom cijenom
	Mjesec dana prije pripreme godišnjeg plana nabave 

	2.
	Priprema tehničke i natječajne dokumentacije za nabavu opreme/usluga/radova 
	Ako proces nije centraliziran na razini osnivača - moguće je angažirati vanjskog stručnjaka.


	Tehnička i natječajna dokumentacija
	Idealno do početka godine u kojoj se pokreće postupak nabave, kako bi se s nabavom moglo odmah započeti

	3.
	Uključivanje stavki iz plana nabave u financijski plan/proračun
	Osoba zadužena za koordinaciju pripreme financijskog plana 


	Financijski plan/proračun
	15. rujan

	4.
	Prijedlog za pokretanje postupka javne nabave 
	Ravnatelj treba preispitati stvarnu potrebu za predmetom nabave, osobito ako je prošlo šest i više mjeseci od pokretanja prijedloga za nabavu
	Dopis s prijedlogom te tehničkom i natječajnom dokumentacijom
	Tijekom godine

	5.
	Provjera je li prijedlog u skladu s donesenim planom nabave i financijskim planom/proračunom
	Zaposlenik na poslovima za financije
	Ako DA – odobrenje pokretanja postupka

Ako NE – negativan odgovor na prijedlog za pokretanje postupka
	2 dana od zaprimanja prijedloga

	6.
	Prijedlog za pokretanje postupka javne nabave s odobrenjem zaposlenika na poslovima za financije
	zaposlenici – nositelji pojedinih poslova i aktivnosti.
	Dopis s prijedlogom te tehničkom i natječajnom dokumentacijom, i odobrenjem zaposlenika na poslovima za financije
	2 dana od zaprimanja odgovora od zaposlenika na poslovima za financije

	7.
	Provjera je li tehnička i natječajna dokumentacija u skladu s propisima o javnoj nabavi
	Zaposlenik kojeg ovlasti ravnatelj 
	Ako DA – pokreće postupak javne nabave

Ako NE – vraća dokumentaciju s komentarima na doradu
	najviše 30 dana od zaprimanja prijedloga za pokretanje postupka javne nabave

	8.
	Pokretanje postupka javne nabave
	Ravnatelj odnosno osoba koju on ovlasti 
	Objava natječaja
	Tijekom godine


Ova procedura – proces stupa na snagu i primjenjuje se danom donošenja.
KLASA: 330-01/12-01/3
URBROJ: 238-49-31-12-01

